**Mór Városi Önkormányzat Képviselő-testületének**

**356/2021. (VI.30.) határozata**

**a Mór Városi Strandfürdő üzemeltetése és a Mór 1809/39 helyrajzi számú ingatlan fenntartása tárgyában**

1. Mór Városi Önkormányzat Képviselő-testülete tulajdonosi jogkörben eljárva a Móri Szabadidőközpont Kft. kérelmére jóváhagyja a Mór Városi Strandfürdő üzemeltetésére 2016. július 20.-án megkötött szerződés megszüntetését, és a Mór, 1809/39 hrsz.-ú ingatlan fenntartására vállalkozási szerződés megkötését a MÓR-HOLDING Kft.-vel a mellékelt szerződés-tervezet szerinti tartalommal.

A fenntartáshoz szükséges fedezetet 2021 év második felére, azaz hat hónapra a szerződésben meghatározott vállalkozási díjat és egyszeri kaszálást figyelembe véve bruttó 800.000 Ft forrást az önkormányzat 2021. évi költségvetésében az általános tartalék terhére kell biztosítani.

A Képviselő-testület felhatalmazza a polgármestert a Móri Szabadidőközpont Kft.-vel kötött üzemeltetési szerződés megszüntetés, valamint a MÓR-HOLDING Kft.-vel kötendő mellékelt szerződés aláírására.

Határidő: 2021.07.15.

Felelős: polgármester(Városfejlesztési és -üzemeltetési Iroda)

2. A Képviselő-testület felkéri a Jegyzőt, hogy a költségvetési rendelet soron következő módosításában a fentieket vegye figyelembe.

Határidő: 2021.09.20.

Felelős: jegyző(Pénzügyi Iroda)

Fenyves Péter Dr. Taba Nikoletta

polgármester jegyző

melléklet a 356/2021. (VI.30.) határozathoz

**VÁLLALKOZÁSI SZERZŐDÉS**

- Mely létrejött egyrészről

**Mór Város Önkormányzat** (székhely: 8060 Mór, Szent István tér 6., képviseli: Fenyves Péter Polgármester), mint megrendelő (a továbbiakban: **Megrendelő**),

- másrészről

**MÓR-HOLDING Kft.** (székhely: 8060 Mór, Szent István tér 6., adószám: 25335299-2-07, képviseli: Pallag Róbert ügyvezető), mint vállalkozó (a továbbiakban: **Vállalkozó**)

között az alulírott helyen és időben az alábbi feltételekkel:

1./ A szerződés tárgya:

1.1. A Megrendelő megrendeli a Vállalkozó pedig elvállalja a természetben **Mór Város Strandfürdő területe és létesítményei, mely az ingatlan-nyilvántartásban 1809/39 HRSZ (40.449 m2)** területén felmerülő a terület kaszálása, az ingatlanon található épületek megfelelő zárása, a kerítés fenntartása és a kapuk megfelelő zárása, heti gyakorisággal az ingatlan ellenőrzése feladatok elvégzését.

1.2. Amennyiben az 1.1. pontban részletezett körön kívüli, vagy speciális szakértelmet igénylő karbantartási, javítási vagy szerelési munka igény merül fel a Megrendelő részéről, ennek 1.1. pont alá nem tartozó jellegéről a Vállalkozó a Megrendelőt haladéktalanul értesíti és javaslatot tesz az érintett tevékenység ellátására vonatkozó egyedi vállalkozási szerződés aláírására vagy speciális szakértelemmel rendelkező harmadik fél bevonására.

2./ A vállalkozási díj:

2.1. A vállalkozási díj 30.000 Ft + Áfa, azaz harmincezer forint + Áfa, amely havonta fizetendő átalánydíjként került megállapításra. A felhasznált anyagok az átalánydíj felett kerülnek leszámlázásra.

A terület kaszálása egyedi megrendelés alapján 10 Ft/m2/alkalom + Áfa összegen kerül elszámolásra.

2.2. A Vállalkozó vállalja, hogy az általa megadott és a Megrendelő által elfogadott átalányáron, I. osztályú minőségben munkát végez.

2.3. A Vállalkozó a Megrendelő teljesítésigazolását követően, minden hónap 8. napjáig a hatályos jogszabályok figyelembevételével és a mindenkori ÁFA előírásoknak megfelelően számlát állít ki, melyet megküld a Megrendelőnek.

3./ A szerződés időtartama:

A Felek a szerződést 2021. július 1. napjával kezdődő hatállyal határozatlan időtartamra kötik azzal, hogy a jelen szerződésben megállapított átalánydíj összegét a Felek minden év december 31. napjáig felülvizsgálják.

4./ Pénzügyi elszámolás:

A számla összegének megfizetését a számla keltétől számított 8. napon átutalással teljesíti a Megrendelő.

5./ A Megrendelő kötelezettségei különösen:

- Az 1.1. pontban meghatározott feladatok elvégzésével kapcsolatos igényeinek a Vállalkozó által rendszeresített „Munkalap” elnevezésű nyomtatványon elektronikus vagy nyomtatott formában történő rögzítése és a Vállalkozóhoz történő eljuttatása.

- A „Munkalapon” megjelölt munkaterület Vállalkozóval előzetesen egyeztetett időpontban munkavégzésre alkalmas állapotban történő rendelkezésre bocsátása.

6./ A Vállalkozó kötelezettségei különösen:

- A Megrendelő által benyújtott Munkalapon megjelölt feladatok elvégzése vagy az 1.2. pont fennállása esetén az akadály haladéktalanul közlése.

- A tevékenysége során, munkaterületén belül a biztonsági, munkavédelmi és tűzrendészeti előírások betartása.

7./ A munka átvételének szabályai:

A Szerződő felek rögzítik, hogy a Megrendelő megtagadhatja az elvégzett munka átvételét annak olyan jelentős hibái, hiánya miatt, amelyek kijavításával, pótlásával járó munkák akadályozzák a rendeltetésszerű használatot. Az átvétel megtagadása esetén a Megrendelő a kijavításig, pótlásig visszatarthatja a Vállalkozónak járó díjat.

8./ Egyéb megállapodások:

8.1. A szerződő felek megállapodnak abban, hogy a szerződés teljesítésével kapcsolatban kapcsolattartó

a Megrendelő részéről:

**Békési László városgondnok**, cím: **8060 Mór, Szent István tér 6.**, telefonszáma: **30/2373186**

a Vállalkozó részéről:

**Pallag Róbert ügyvezető**, cím: **8060 Mór, Szent István tér 6**., telefonszáma: **20/4660396**

8.2. A szerződő felek jelen jogügyletből származó vitás kérdéseket elsősorban békés úton kötelesek rendezni, míg az esetleges jogviták esetében alávetik magukat a Polgári Perrendtartás szerint illetékes bíróság eljárásának és döntésének illetékességének.

8.3. A szerződésre egyebekben a Polgári Törvénykönyv rendelkezései az irányadóak.

A Felek a szerződést elolvasták, értelmezték, és mint akaratukkal mindenben megegyezőt jóváhagyólag aláírták.

Mór, 2021. …........................... Mór, 2021. …...........................

…........................................................... ….........................................................

**Mór Városi Önkormányzat** **MÓR- HOLDING Kft.**

mint Megrendelő mint Vállalkozó

képviseletében képviseletében

**Fenyves Péter Pallag Róbert**

Polgármester ügyvezető

Mór, 2021. …..................................